ปูนซีเมนต์นครหลวงแจกปันผล2.65%
ปูนซีเมนต์นครหลวงใจดี แจกปันผล2.65% ในอัตราหุ้นละ6 บาท&nbsp;
30 ก.ค. 2553

ปูนซีเมนต์นครหลวงใจดี แจกปันผล2.65% ในอัตราหุ้นละ6 บาท  
บริษัท ปูนซีเมนต์นครหลวง (SCCC)  ประกาศจ่ายเงินปันผลระหว่างกาลสำหรับ 6 เดือนแรก ประจำปี 2553  ในอัตราหุ้นละ6 บาท  คิดเป็นอัตราผลตอบแทน 2.65%  เปรียบเทียบกับราคาหุ้นล่าสุดที่ระดับ 226 บาท ให้แก่ผู้ถือหุ้นที่มีชื่อในทะเบียนวันที่ 17 ส.ค.นี้และกำหนดจ่ายเงินภายในวันที่ 27 ส.ค.2553 
ทั้งนี้ บริษัทSCCC   เป็นหนึ่งในบริษัทที่จ่ายเงินปันผลสูงมากตัวหนึ่ง  โดยรอบนี้ จะใช้เงินตอบแทนผู้ถือหุ้นทั้งสิ้น 1,380 ล้านบาท คิดเป็นสัดส่วนประมาณ 89%  ของกำไรสุทธิที่ทำได้ 1,547.78 ล้านบาท  คิดเป็นเท่ากับ 6.73 บาทต่อหุ้นในช่วง6 เดือนแรกของปีนี้ 
ด้านผลการดำเนินงานงวด ไตรมาส2  กำไรสุทธิ  730.98 ล้านบาท  คิดเป็น 3.18 บาทต่อหุ้น  เพิ่มขึ้น 5% เทียบกับช่วงเดียวกันปีก่อน กำไรสุทธิ  694.80  ล้านบาทหรือ   เท่ากับ  3.02  บาท   เกิดจากรายได้รวมจำนวน 5,210 ล้านบาทเพิ่มขึ้น 6.3 %จากจำนวน 4,937 ล้านบาท  ปัจจัยหลักมาจากยอดขายซีเมนต์ในประเทศเพิ่มมากขึ้น
อย่างไรก็ตาม บริษัทมีอัตรากำไรสุทธิจากการดำเนินงาน อยู่ที่ 17.1% ปรับตัวลงเล็กน้อยจากช่วงเวลาเดียวกันของปีก่อนซึ่งมีอัตรากำไรสุทธิจากการดำเนินงานอยู่ที่17.6% เนื่องจากราคาขาย ปูนซีเมนต์ในประเทศลดลง ในขณะที่บริษัทประสบความสำเร็จในการเพิ่มประสิทธิภาพการผลิต